...    মোদের গরব, মোদের আশা, আ মরি বাংলা ভাষা !    তোমার কোলে, তোমার বোলে, কতই শান্তি ভালবাসা !    কি যাদু বাংলা গানে ! -গান গেয়ে দাঁড় মাঝি টানে,    এমন কোথা আর আছে গো !    গেয়ে গান নাচে বাউল, গান গেয়ে ধান কাটে চাষা।।    এই ভাষাতেই  নিতাই গোরা, আনল দেশে ভক্তি-ধারা,    মরি হায়, হায় রে !    আছে কই এমন ভাষা, এমন দুঃখ-শ্রান্তি-নাশা !    বিদ্যাপতি, চণ্ডী, গোবিন, হেম, মধু, বঙ্কিম, নবীন-    আরো কত মধুপ গো !    ঐ ফুলেরি মধুর রসে, বাঁধলো সুখে মধুর বাসা।।    বাজিয়ে রবি তোমার বীণে, আনলো মালা জগৎ জিনে-    গরব কোথায় রাখি গো !    তোমার চরণ-তীর্থে আজি, জগৎ করে যাওয়া-আসা।    ওই ভাষাতেই প্রথম বোলে,  ডাকনু মায়ে মামা বলে;    ওই ভাষাতেই বলবো হরি সাঙ্গ হলে কাঁদা-হাসা।।    ... 